Need for Speed (oyun seriyası)

**Need for Speed** (, *<small>abreviaturası:</small>* **NFS**) — ilk olaraq "Electronic Arts", daha sonra isə "Ghost Games" tərəfindən hazırlanan videooyun seriyası. İlk oyun 1994-cü ildə "The Need for Speed" adı ilə çıxmışdır. "Need for Speed: High Stakes" oyunundan başlayaraq isə oyunçuların öz maşınlarında istədiyi dəyişikliyi edə bilməsi xüsusiyyəti əlavə edildi.

"Need for Speed" oyunları ilk çıxışından oyunçular tərəfindən sevilməyə başlandı. Oyunun bu günə qədər 150 milyon nüsxəsi satılmışdır. Oyunun uğurlu olması nəticəsində ona uyğun film (Sürət həzzi) çəkildi və "Hot Wheels" oyuncaq maşınları satışa çıxarıldı.

## Geympley
Demək olar ki, bütün "Need For Speed" oyunları eyni geympley formasına malikdir. Oyunçu yarış zamanı seçdiyi maşını idarə edir və yarışda birinci olmağa çalışır. Karyera modu və çempionatda alınan qalibiyyətlər ilə qıfıllı maşınlar və yollar açılır. Hər yarışdan qabaq oyunçu oynayacağı maşını seçir. Bundan əlavə olaraq, maşını avtomatik və ya mexaniki ötürücü ilə idarə etmə imkanı olur. Bütün oyunlarında çoxoyunçulu rejim var və internet şəbəkəsi ilə başqaları ilə oynamaq mümkündür.

Oyundakı yarış yolları Avstraliya, Avropa və Afrikadakı yollar əsasən hazırlanıb. "Need for Speed: Underground" oyununda isə yarışlar böyük şəhər daxilində keçir.

## İnkişaf dinamikası
Oyunun ilkin versiyası Vankuverdə yerləşən "Distinctive Software" oyun studiyası tərəfindən hazırlanmışdır. Studiya "Electronic Arts" şirkəti tərəfindən alınmamışdan qabaq "Stunts" və "Test Drive II: The Duel" kimi məşhurlaşmış yarış oyunları hazırlamışdılar. Studiya 1991-ci ildə satın alındı və adı "EA Canada" olaraq dəyişdirildi. 1992-ci ildə şirkət "Need for Speed" seriyasının inkişaf etdirilməsi üçün pul ayırdı. "EA Canada" "Need for Speed" seriyasını təkmilləşdirmək və genişləndirmək üçün başqa bir Vankuver oyun şirkəti "Black Box Games" ilə 2002-ci ildə bir müqavilə imzaladı və "Need For Speed: Hot Pursuit 2" hazırlandı. "EA Black Box" şirkəti 2002-2008-ci illər arasında oyunun yeni versiyalarının istehsalında böyük rolu olmuşdur. 2009-cu ildə "Need for Speed: Shift", 2010-cu ildə isə "Criterion Games" şirkəti tərəfindən "Need for Speed: Hot Pursuit" oyunları yaradıldı.

2010-cu ildə "Electronic Arts" gələcək "Need for Speed" oyunları üçün sosial bir platforma yaratdı. Bu platforma vasitəsi ilə oyunçular xal sıralamasını görə, öz oyunlarından şəkillər paylaşa, dostları ilə əlaqə qura bilərdi.

2013-cü ilin avqust ayı ərzində "Criterion Games" yenidən qurulduğunu açıqladı, oyunun  inkişaf edilməsini isə "Ghost Games"  öz üzərinə götürdü.

## Oyunlar
Need for Speed seriyasına 25 oyun daxildir.

## Film
thumb|''Need for Speed'' filmində istifadə edilmiş "Mustanq"
"Electronic Arts"  Dreamworks Pictures ilə birlikdə "Sürət həzzi" filminin çəkiminə başladı və film 14 mart, 2014-cü ildə yayımlandı. Filmin baş rolu olan Tobi Marşalı Aaron Paul oynamışdır. Ford şirkəti ancaq bu film üçün xüsusi bir Mustanq avtomobili istehsal etmişdi. Maşın ilk dəfə Los-Anceles Ekspo Sərgisində nümayişə çıxarıldı. Filmdə Aaron Paul ilə birgə Dominik Kuper, Aymoqen Pots və Maykl Kiton da rol almışdır. Filmin rejissoru Skot Vouqdur.
### Filmdə istifadə edilən maşınlar
*Koenigsegg Agera R
*Lamborghini Sesto Elemento
*Ford Shelby GT500 2013
*GTA Spano
*Bugatti Veyron
*McLaren P1
*Saleen S7

## İstinadlar